rlitschk/wikidir huggingface dataset:
Michael Gordon Oldfield (* 15. Mai 1953 in Reading, England), beter bekannt as Mike Oldfield, is en Musiker un Komponist, de bekannt dorför is, vele ünnerscheedliche Instrumenten spelen to künnen. In sien Warken vermischt he geern Elementen ut Rock, ethnische un klassische Musik. Mike Oldfield is de Söhn vun Maureen un Raymond Oldfield. Sally Oldfield is sien öllere Süster. Se un ok sien Broder Terry hebbt op mehrere vun sien Alben mitspeelt. Sally hett ok eenige egene Alben rutbröcht un en Solo-Karriere maakt. Mit Titel as to’n Bispeel Mirrors harr se kommerziellen Spood. Mike Oldfield hett as lütten Jungen al lehrt Musik to maken. He weer jüst mol 14 Johr oolt, as he mit sien Süster Sally dat Folk-Duo The Sallyangie grünnt hett. Man de beiden harrn an’n Enn doch teemlich ünnerscheedliche Vörstellen wovun Musik se maken wulln un hebbt sik gau wedder splitt. Mike is dorna toeerst na de Musikgrupp Barefeet gahn un wessel 1971 na de Grupp The Whole World. Dat eerste Solo-Album vun Mike Oldfield is in’t Johr 1972 opnahmen un an’n 25. März 1973 rutbröcht worrn. De Titel vun de Platt weer Tubular Bells, wat bit hüüt ok de beropenste Kompositschoon vun em is. Sien Arbeit
Sebastian Prödl (* 21. Juni 1987 in Graz) is en ehmalger öösterriekschen Footballspeler. He speel in de Afwehr un is vun de Speeltied 2008/2009 af an bi den SV Werder Bremen in de Football-Bundsliga unner Verdrag ween. Sebastian Prödl hett in de Jugend bi sien Heimatvereen SV Kirchberg un bi den SV Feldbach speelt. 2002 is he na Graz to den SK Sturm Graz gahn. In de öösterrieksche Football-Bundsliga hett he to’n eersten Mol speeltt an’n 9. Dezember 2006. Dormols hett Graz sien Butenspeel bi de SV Mattersburg 0:1 verloren. An’n 9. Mai 2009 hett he sien eerst Door för Graz schaten. He hett mit’n Kopp to’n 1:0 Sieg gegen SC Rheindorf Altach drapen. In de Saison 2007/2008 hett Prödl dat to’n Stammspeler in dat Afwehrzentrum bröcht un hett dor oorntlich to bidragen, dat Graz dat in den UI-Cup schafft hett. To de Speeltied 2008/2009 hett he för en Aflöös vun bi 2,5 Mio. € (taxeert) na Bremen to den SV Werder wesselt. He hett dor en Verdrag bit to’n 30. Juni 2012 unnerschreven. Sien eerst Speel för Bremen möök he an’n 9. August 2008 in den DFB-Pokal in de eerste Runn gegen Eintracht Nordhorn. He weer vun Anfang an
Amarok (Inuktitut amaruq „Wulf“) betekent Amarok, Figur ut de Mythologie vun de Inuit, Amarok, Musikalbum vun den britschen Musiker un Komponisten Mike Oldfield, Amarok, fre’e Software to’n Afspelen, Orden un Sorteren vun Audio-Datein. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Kirk Lee Hammett (* 18. November 1962 in San Francisco, Kalifornien) is den Leadgitarrist van de Metalband Metallica. Hen un wenn speelt he ok Rhythmusgitarr. Hammet is in San Francisco boren. Siene Vöröllern kemen ut de Philippinen, ut Irland un ut Mexiko. Siene Mudder hett för de US-Regeerung arbeit' un sien Vadder weer Höker. As siene Familie in de East Bay ümtagen weer, besöch he de De Anza High School in El Sobrante in Kalifornien. As Kind hett he sik al för de Platten vun sien öllern Broder intresseert, dormank de Alben vun Led Zeppelin, Black Sabbath, The Rolling Stones, Jimi Hendrix un UFO. An'n meisten hett he Jimi Hendrix bewunnert. He meen, he müch geern Jimi Hendrix ween. To'n Deel hett he later in siene Solo-Stücken de Leeder vun Hendrix mit inboot. Mit en Gitarr hett Hammet sik dat eerste Mol befaat', as he 15 weer. Dormols hett he en billige Gitarr ut'n Koophuus un en lüttjen 4-Toll-Verstärker hadd. 1978 is he ümstegen up en Fender Stratocaster. Man he hett jummers versöcht, den Sound vun sien Gitarr to ännern. Amenne is he bi en Gibson Flying V vun 1974 bleven. Dormit he sik en Marshal-Gitarrenverstärker verlöven konn, hett he
Hans „Hannes“ Flesner (* 8. Dezember 1928 in’t Rahester Moor bi Auerk; † 12. Juli 1984 in Leezdörp) weer en bekannt oostfreesch, plattdüütsch Ledermaker un Singer. Flesner is upwussen in Bremen, Karlsbad un Lodz. Sien Abitur hett he an dat Ulrichsgymnasium in Nörden maakt. 1949 kreeg he Arbeit bi den Ostfriesischen Kurier un 1955 güng he na Ollnborg na de Oldenburger Nordwest-Zeitung. En Johr later füng he bi de Bild an. Dor hett he de Kolumnen över Jazz un Schlager för schreven. 1964 füng he as PR-Manager bi den Plattenproduzenten Philips-Phonogramm an. Achterna weer he togange as sülvstännigen Produzenten an un möök Platten mit Conny Plank, James Last un Lisa Fitz. Al to'n Anfang vun de 1960er Johren is Flesner bigahn un hett sülms Leeder schreven. Een vun siene bekannsten Hits weer de „Bottermelk-Tango“ up Oostfreesk Platt. 1971 - Die große Witzspirale (FASS, LP, vergrepen) 1971 - Ostfriesenwitze (Fontana Special, LP, vergrepen) 1972 - Ostfriesland wie es singt und lacht (Fontana Special, LP, vergrepen) 1973 - Bottermelk-Tango (Lantern, LP, vergrepen) 1974 - Nei humm, Rieka is Damenwahl! (Lantern, LP, vergrepen) 1976 - Johann Iken, musst äben kieken! (Lantern, LP, vergrepen) 1977 - Wenn dat so is, denn Prost! (Lantern, LP,
De Samtgemeen Börde Loomst is en Samtgemeen in’n Landkreis Cuxhoben, in de sik fief Gemenen för de Afwickeln vun de Verwaltenssaken tohoopslaten hebbt. Se hett 6062 Inwahners (Stand 31. Dezember 2016). De Navers sünd de Samtgemeen Land Hadeln in’n Noorden, de Samtgemeen Hemmoor in’n Noordoosten, de Samtgemeen Olendörp-Himmelpoorten un de Stadt Bremervöör in’n Süüdoosten, de Samtgemeen Geestborn in’n Süden un de Stadt Geestland in’n Süüdwesten. An’n 27. Februar 1963 hebbt sik 13 vun de 16 Gemenen vun de Börde Loomst in en Samtgemeen tohoopslaten. Dat weren: Abbenseet, Doornsood, Hockmöhlen, Hollen, Ihlbeek, Loomst, Langenmoor, Mittelsnohn, Maurismaur, Neebachenbrook, Nordahn, Varrel un Wohlenbeek. Mit de Gemeenreform vun 1972 hebbt sik de 13 Gemenen to fief ne’e Gemenen tohoopslaten. To de Samtgemeen höört de fief Gemenen: Armsdörp Hollnseth Loomst (Sitt vun de Verwalten) Mittelsnohn Stinst Liddmaten: 2016: CDU: Dietmar Bodenstein, Jan Bornemann, Dirk Buhbe, Klaus Busch, Werner Klintworth, Manfred Knust, Jürgen Lafrenz, Holger Möller, Cord-Johann Otten, Axel Quast, Helmut Steffens, Sandra Steffens, Peter Tiedemann, Harry Wesch SPD: Nivaashini Arulrajasingham, Lars Ribler, Andreas Wehber, Norbert Zander De Samtgemeenbörgermeester is siet 2013 Holger Meyer. Werner Otten is 2013 Ehrensamtgemeenbörgermeester worrn. Ok Martin Steffens un Klaus Wiesen sünd Ehrensamtgemeenbörgermeesters. Siet den 6. Juni 1992 hett Loomst en
Maximilian "Max" Kruse (* 19. März 1988 in Reinbek) is en düütschen Footballspeler. In'n Momang speelt he för den 1. FC Union Berlin in de Football-Bundsliga. Kruse speelt in’t Middelfeld. Sien Weg güng 1992 bi den TSV Reinbek los. In’n Summer 1998 wessel Kruse na Hamborg to’n SV Veer- un Maschlann, wo ok sien Fründ Martin Harnik speelt hett. To de Speeltied 2006/2007 güng he na Bremen to den SV Werder. Dor höört he vun 2007 af an to de tweede Mannschop. In de Saison 2007/2008 hett Trainer Thomas Schaaf em vunwegen de velen Verletzten in’e de eerste Mannschop to dat Profiteam beropen. Sien eerst Speel hett he dor an’n 29. September 2007 bi |dat 8:1 gegen Arminia Builefeld maakt. Dormols is he in de 63. Minuut för Jurica Vranješ inwesselt wurrn un hett Markus Rosenberg sien 6:1 vörbereit’. In'n September 2008 hett he sik in't Speel gegen Kickers Emden in de drüdde Liga dat Been braken un fallt eerst mol länger ut. To de Saison 2009/2010 wessel Kruse ahn wat to kösten to'n FC St. Pauli, wo he en Twee-Johres-Verdrag ünnerschreev.Van 2012 bit 2013 speel he för de SC Freiburg und wesselt to de Saison 2013/14 to Borussia Mönchengladbach.
Said Husejinović (* 13. Mai 1988 in Zvornik) is en bosnischen Footballspeler. In'n Momang speelt he för den SV Werder Bremen in de Football-Bundsliga. Husejinović speelt in dat Middelfeld. He speel in de Jöögd vun FK Sloboda Tuzla. Dor güng ok sien Weg as Profifootballer los. He schaff dat up’n Stutz to’n Stammspeler un weer toletzt een vun de besten Spelers in’n Vereen un ok ehr Kaptein. Werder Bremen sien Talent-Utkieker Hune Fazlic hett em in Bosnien sehn un to’n Koop vörslahn. He wessel to de Speeltied 2008/2009 na Bremen un hett dor en langen Verdrag bit to’n 30. Juni 2012 unnerschreven. Sien eerst Speel in de Bundsliga hett he in dat Heimspeel gegen Bayer 04 Leverkusen an'n 28. Oktober 2008 maakt. Werder hett düt Speel mit 0:2 verlaren un achterher is seggt wurrn, Husejinovic harr keen goot Speel maakt. Said Husejinović hett bitherto twee Mol för sien Land speelt. Werder.de – Över den Speler Mannschop vun Werder Bremen in de Saison 2009/10 Aymen Abdennour | Niklas Andersen | Kevin Artmann | Philipp Bargfrede | Sebastian Boenisch | Tim Borowski | Torsten Frings | Clemens Fritz | Márkó Futács | Hugo Almeida | Aaron Hunt | Said Husejinović | José-Alex
Swieg still, Jung is en Theaterstück för acht Personen (veer Froonslüüd, veer Mannslüüd), dat vun Fitzgerald Kusz op Fränksch as Schweig, Bub! schreven worrn is un dat Walter A. Kreye in’t Plattdüütsche översett hett. Toeerst opföhrt worrn is dat Stück an’n 6. Oktober 1976 in dat Schauspeelhuus Nürnberg mit Herbert Lehnert un Friedrich Schirmer as Speelbaas. Kusz hett dat Stück in sien Nürnberger Dialekt schreven. Dat is mit de Tied denn ok in en ganze Reeg annere Dialekten översett worrn. Op Plattdüütsch, Berlinsch, Hessisch, Swääbsch, Pälzisch, Rhiensch, Swiezerdüütsch, Öösterrieksch, Bairisch, Ruhrdüütsch, Sächsisch, Alemannsch un Fläämsch. Kreye sien plattdüütsche Version is an’n 6. Oktober 1977 an de August-Hinrich-Bühn Ollnborg toeerst opföhrt worrn. En Version, de vun Cyriacks un Nissen bearbeidt worrn is, hett an’n 25. August 2008 an dat Ohnsorg-Theater sien Premier fiert. Dat Stück hannelt vun de Kumfermatschoon (in de översett Versionen je na Region deelwies en Kommunion) vun en Jung. De Groten doot Supen un Freten, Schabbern un Strieden, blot de Jung kummt dor nich bi to Woord.
De Klamath sünd en amerikaansch Indianerstamm ut de Penuti-Spraakfamilie, de mit den Modoc verwandt is. De Klamath, de sück sülvst as Waklaks beteken, leven un leevten bit hüüd in de süüdlich Deel vun de US-Bundsstaat Oregon un in den butersten Noorden vun Kalifornien. De Klamath wurrn eerst 1991 weer as Indianerstamm anerkannt. Susan Hood: Termination of the Klamath Indian Tribe of Oregon, in: Ethnohistory 19/4 (1972) 379-392 Robert H. Ruby/John A. Brown: A Guide to the Indian Tribes of the Pacific Northwest, University of Oklahoma Press 1992, S. 90-95 Carl Waldman: Encyclopedia of Native American Tribes, Checkmark, New York, 1999, ISBN 0-8160-3964-X De Klamath-Volksstamm Indianerreservat List van Indianer up de noordamerikaansche Kontinent
Dit Woort hett noch annere Bedüden: kiek dorför ünner Düütsch Sportafteken. Allgemeen is Sportafteken de Böverbegreep för Ehrenteken, de vun Sportverbännen un Organisatschonen för sünnere sportliche Leistungen, verleht warrt un tomeist staatlich oder dör Sportverbännen acht sünd. Normalerwies bestaht Sportafteken ut en Medaille oder’n Ansteeknadel in Verbinnen mit en Oorkunn, de dat schriftlich nawiesen deit. Üm en Sportafteken to kriegen, mutt man vör gewöhnlich sünnere Leistungen bringen. In’n Grundsatz mööt bi Sportafteken twee Kategorien ünnerscheedt waarn. De een Sort gellt as Nawies för’t grundsätzliche Vermögen in een Sportoort (to’n Bispeel de Düütsche Jöögdswemmpass, Europääsche Paddel-Pass), bi de annere Sort geiht dat üm sünnere Leistungen in een oder mehrere Sportoorden, as to’n Bispeel dat Loopafteken. Dat bekannste Sportafteken, dat faken ok meent is, wenn vun dissen Böverbegreep snackt warrt, is dat Düütsche Sportafteken, dat bit Enn 2001 ruchweg 24 Millionen mol verleht worrn is. List vun de Sportafteken in Düütschland
Mario Bertok (* 2. September 1929 in Zagreb; † 20. August 2008 in den Jarun See bi Zagreb) weer en jugoslaawsch/kroaatsch Schachspeler un Journalist, de för de Zeitung Sportske novosti schrieven de. Bertok kreeg de Titel Internatschonaler Meester in dat Johr 1957. He hett de jugoslaawsch Mannschap bi de Schacholympiade 1960 in Leipzig vetreden (+5 =5 -3). De Mannschap beleg an'n Enn'n Platz 3. In dat sülvig Johr belegg he bi de jugoslaawsch Meesterschapen den tweeten Platz. An 20. August 2008 hebbt se hüm dood upfunnen, nahdem he bi’d Swemmen in den Jarun-See verschwunnen weer. Bertok up Chessgames.com
De Bundsautobahn 253 (Afk.: BAB 253 oder A 253), de ok ünner den Naam Horborger Ümfohren bekannt wesen is, weer en lütte Autobahn vun veer Kilometer Läng in’n Süüden vun Hamborg. De BAB 253 is mit dat düütsche Autobahnnett blots indirekt verbunnen, neemlich över de Wilhelmsborger Rieksstraat (B 4, B 75), de in’n Noorden vun’t Autobahnstück ahn Naht ansluten de. Se weer veersporig, man ich in’n Standard vun de Autobahnen utboot. De Verbinnen güng op de annern Siet ok wedder ahn Naht in de BAB 252 över. As an’n 6. Oktober 2019 die ne’e Wilhelmsborger Rieksstraat in’n Oosten vun de olle Streck apen maakt worrn is, is de BAB 253 rünnerstoopt worrn un is nu Deel vun de B 75. In’n Afsnitt twüschen de Winsener Straat un de Hörstener Straat gifft dat de eenzige Stratenkonstrukschoon vun Hamborg, de twee Stockwarken hett. Ünner de opstännerte ehmolige BAB 253 verlöpt hier de Hannobersche Straat. Bundsautobahn 253. Mehr Biller, Videos oder Audiodateien to’t Thema gifft dat bi Wikimedia Commons. Naue Streckenbeschrieven vun de A 253 Düütsche Bundsautobahnen Strecken in Bedriev: Hööftstrecken: A 1 | A 2 | A 3 | A 4 | A 5 | A 6 | A 7 | A
Mississippi betekent Mississippi, Stroom in de USA, de in’n Golf von Mexiko münnt, Mississippi, Bundsstaat in de USA, Mississippi County, twee Countys in de USA, Mississippi, Stroom in Kanada, de in’n Ottawa River münnt, Mississippi, See in Kanada, USS Mississippi, de Naam vun verschedene Scheep vun de US-Marine, Mississippi, Film ut dat Johr 1935, Mississippi, Rock-Band ut Australien. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Tumbaga (ok Tumbago) is en Legeeren, dat to’n gröttsten Deel ut Gold un Kopper besteiht. De Proportschoon vun’t Mischen is nich nipp un nau fastleggt, Kopper kann dorbi ’n Andeel vun bit to 70 % hebben. Tumbaga hett en sieteren Smöltpunkt un en gröttere Hard as Gold. Historisch weer de Legeeren vör allen in Ooltkolumbien un Middelamerika verbreedt. De Produkten ut disse Legeeren weern eenfach hitt maakt un dat Kopperoxid, dat dorbi tostannen keem, mit Süür vun Planten wegmaakt. Dorbi is op de Böverflach rein Gold torüchbleven. Op disse Oort sünd vele Saken vun de Indios maakt worrn, as to’n Bispeel dat Tumi un de Tunjos. Op disse Oort un Wies hebbt de Minschen vun de Muisca (kiek bi Eldorado), de Tairona un de Sinu arbeidt. Dat geev twee Techniken vun’t Verarbeiten: Dat Drieven un Hammern un dat Geten na’t Wassutsmöltverfohren.
Vörarlbarg is en Bundsland vun Öösterriek. Vörarlbarg hett 367.048 Inwahners (Stand 31. März 2008) op 2.601,48 km². De Hööftstadt is Bregenz, de gröttste Stadt aver Dornbirn. Vörarlbarg liggt in de Alpen. Dat Land reckt vun 395,23 m över’n Adria-Pegel an’n Bodensee bet 3.312 m ö. A. op’n Piz Buin. Vörarlbarg grenzt in’n Noorden an dat düütsche Bundsland Bayern. In’n Oosten liggt dat öösterrieksche Bundsland Tirol, in’n Süden de Swiezer Kanton Graubünden un in’n Westen dat Förstendom Liechtensteen un de Swiezer Kanton St. Gallen. As Bundsland grünnt worrn is Vörarlbarg 1918. Dat dee in disse Form al siet 1861 bestahn. An’n 11. Mai 1919 hebbt se in Vörarlbarg afstimmt, wat se mit de Swiez verhanneln wullen, dat Vörarlbarg sik de Swiez ansluten dee. 80 % vun de Wählers hebbt seggt, dat se verhanneln schullen. 1938 hebbt de Natschonalsozialisten na’n Ansluss vun Öösterriek Vörarlbarg tohoopleggt mit Tirol un dor den Gau Tirol-Vörarlbarg vun maakt. De is 1945 na dat Enn vun’n Natschonalsozialismus wedder oplööst worrn un Vörarlbarg is wedder sülvstännig worrn. Landeshauptmann is siet 1997 Herbert Sausgruber vun de ÖVP. De 36 Sitten in’n Landdag verdeelt sik siet de Wahl vun 2004 so: ÖVP 21 SPÖ 6 FPÖ 5 Gröne 4 Vörarlbarg
Per Mertesacker (* 29. September 1984 in Hannober) is en düütschen Footballspeler. In'n Momang speelt he för den SV Werder Bremen in de Football-Bundsliga. Per Mertesacker sien Weg as Footballspeler güng los bi den TSV Pattensen. 1995 is he mit ölben Johren na Hannober 96 wesselt. Dor speel he enige Johren unner sien Vadder Stefan Mertesacker. Vunwegen, dat he nich as en besunners goden Footballspeler ankeken wurrn is, harr he al överleggt, mit’n Football up to hören. Ünner Jugendtrainer „Jörg Goslar“ schaff he dat avers, bi dat Profi-Training mit to maken un as he in’n November 2003 19 Johre un een Maand oolt weer, hett de dormolige Trainer vun 96, Ralf Rangnick, em gegen den 1. FC Köln mitspelen laten. Man he dröff nich up siene Stammpositschoon in dat Afwehr-Zentrum spelen, man he möss rechts buten verdedigen. Sien Speel güng man so eben un he wurr in de Halftied rutnahmen. Mertesacker hett denn en Profiverdrag kregen, man dat duer veer Maanden, ehr he in de Bundsliga wedder mitspelen dröff. Unner den neegsten Trainer Ewald Lienen is Mertesacker denn Stammspeler un Baas in’t Afwehr-Zentrum bi Hannober 96 wurrn. In de Speeltied 2004/2005 weer he ohn Twiefel al een vun de besten
Rumänien is en Republiek, de in’n Süüdoosten vun Europa an’t Swatte Meer liggt. Navers sünd Bulgarien, Serbien, Ungarn, Moldawien un de Ukraine. De Hööftstadt is Bukarest. Amtsspraak is Romeensch. Dat gifft ok Minnerheeten vun Lüüd, wat Ungaarsch un Hoochdüütsch snackt. Dör Romeenien loopt de Karpaten un mookt dorbi en grote Bogen. De Deel in’n Süüdoosten vun dat Land heet Walachei, de Deel in’n Süüdwesten Banat, de Deel in’n Noordwesten Siebenbörgen un de Deel in’n Noordoosten Moldau. Bukarest Cluj-Napoca Timisoara Sibiu Constanta •https://www.auswaertiges-amt.de/de/service/laender/rumaenien-node •https://www.romania.org/ Länner in Europa Albanien | Andorra | Belgien | Bosnien-Herzegowina | Bulgarien | Däänmark | Düütschland | Eestland | Finnland | Frankriek | Grekenland | Iesland | Irland | Italien | Kosovo | Kroatien | Lettland | Liechtensteen | Litauen | Luxemborg | Malta | Moldawien | Monaco | Montenegro | Nedderlannen | Noordmakedonien | Norwegen | Öösterriek | Polen | Portugal | Rumänien | Russland | San Marino | Serbien | Slowakei | Slowenien | Spanien | Sweden | Swiez | Tschechien | Ukraine | Ungarn | Vatikaanstad | Vereenigt Königriek | Wittrussland | Zypern Afhängige Rebeden: Färöer | Gibraltar | Guernsey | Isle of Man | Jan Mayen | Jersey | Spitzbargen Staten in de
Wittörp betekent Wittörp, Gemeen in’n Landkreis Lümborg, Neddersassen, Wittörp, Oort in de Stadt Niemünster, Sleswig-Holsteen, Wittörp, Oort in de Stadt Visselhöövd in’n Landkreis Rodenborg, Neddersassen. Wittörp is de Familiennaam von John Wittörp, düütschen Politiker, Hinrik vun Wittörp, Bischop vun Ratzeborg. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Boubacar Sanogo (* 17. Dezember 1982 in Dimbokro) is en ehmalger Footballspeler vun de Elfenbeenküst. Toletzt speel he för den VSG Altglienicke Toeerst hett Sanogo as Störmer in de Elfenbeeküst bi Siroco FC San Pedro speelt. Denn is he na Tunesien gahn un hett bi Espérance Sportive de Tunis ünner Verdrag stahn. 2002 föhr sien Weg na de Vereenigten Araabschen Emiraten. Dor hett he bit 2005 bi Al Ain Club ut Abu Dhabi speelt. Dor hett he in 54 Spelen 43 mol drapen un in dat Johr 2003 de AFC Champions-League wunnen. To de Speeltied 2005/2006 is he na Düütschland kamen un bi den 1. FC Kaiserslautern en Verdrag bit 2009 unnerschreven. Glieks in sien eerst Speel för Lautern hett he gegen Duisborg sien eerst Bundsliga-Door maakt. Dor is he denn en vun de Pälzer ehre wichtigsten Speler wurrn. De Lüde müchen em bannig lieden un geven em de Ökelnaams „Bobbycar“ un „Bouba“. In’n Februar 2006 is he to’n besten Footballer vun’n Maand wurrn. To de Saison 2006/2007 güng he för en Aflöös vun taxeert 3,8 Mio. € na Hamborg. För den HSV hett he ok glieks in sien eerst Speel (gegen Werder Bremen) in den DFB-Ligapokal en Door schaten.
Wittörp is en Gemeen in’n Landkreis Lümborg in Neddersassen. Wittörp hett 1500 Inwahners (Stand 31. Dezember 2022) op 11,99 km². To de Gemeen höört ok de Oortsdeel Up de Heid (hoochdüütsch Neu-Wittorf). De Gemeen liggt süden vun de Elv in de Lümborger Heid. Dicht bi Wittörp deit de Ilmenau langsfleten Wohrschienlich to Enn vun dat eerste Johrdusend n. Chr. hebbt sik Minschen hier op en Geestinsel ansiedelt un dat Dörp begrünnt. Dat eerste Maal in de Oorkunnen kummt de Oort in en Rieksoorkunn vun Hinrik II. an’n 2. November 1004 ünner den Naam Uuitthorp vör. In de Franzosentied von 1810 bet 1814 hett de Oort to de Mairie Winsen in’n Kanton Winsen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Bewick in dat Amt Winsen tohöört. Blots in de Tied von 1852 bet 1859 weer de Oort kort in dat Amt Parrns. Na 1885 weer Wittörp in’n Kreis Winsen. 1932 is dat Dörp Deel von’n Kreis Horborg worrn. Mit dat Gesett över de Neegliederung von de Gemenen in’n Ruum Lümborg (Gemeenreform in Neddersassen) is de Gemeen
De Utdruck intermediär (vun’t lat. intermedius „de Dortwüschenliggen“) warrt in de Genetik to’n Beschrieven vun’n Arvgang bruukt. In de Genetik warrt ünnerscheedt twüschen dominant/rezessiv un intermediär Verarven. Beide Mööglichkeiten kamt vör, wenn dat Arvgoot heterozygot is, wenn also dat Gen för en sünnere Egenschop in twee ünnerscheedliche Oorden (Allelen) vörliggt. Bi den dominant/rezessiven Arvgang sett sik alleen dat dominante Allel dör (in’n Phänotyyp). Man, bi den intermediären Arvgang, warrt de Egenschoppen mitenanner vermischt un en Markmol entsteiht, wat vun beide Allelen tohopen billt warrt. En Plant, dat en Arvinformatschoon för rode as ok för witte Blöden hett, warrt na en intermediären Arvgang en rosa klöörte Blööt opwiesen.
Sugellsen is ene Gemeen in dat Bundsland Neddersassen in Düütschland. Se liggt in den Landkreis Lümborg un hett 1790 Inwahners (Stand 31. Dezember 2022) op en Rebeet vun 18,46 km². To de Gemeen höört de Öörd Sugellsen un Hilligendal. Websteed vun de Gemeen (hoochdüütsch) Städer un Gemenen in den Landkreis Lümborg Addelborg | Ahndörp | Amelkusen | Amt Neehuus | Barnst | Bätzendörp | Bewick | Bleikd | Boitz | Boorn | Borendörp | Briedel | Dahlenborg | Dahlm | Düütsch Äwern | Echen | Emsen | Handörp | Haunstörp | Hittbargen | Kerkgellsen | Lümborg | Lüürsborg | Mechtsen | Melbeck | Näätz | Norndörp | Olndörp | Radbrouk | Rehlen | Reinstörp | Reppenstää | Rullstörp | Scharnbääk | Soosdörp | Sugellsen | Themsborg | Toschelop | Vastörp | Vögelsen | Wendsch-Ävern | Westergellsen | Wittörp
Men in Black (op Platt soveel as „Mannslüüd in Swart“) is de Titel vun en US-amerikaansche Science-Fiction-Film un Kummedie ut dat Johr 1997 mit Barry Sonnenfeld as Speelbass. Dat Filmthema baseert op en Minireeg vun Malibu Comics, de de Veswörenstheorie üm de Men in Black op de Schipp nimmt. Mit en Budget vun 90 Millionen US-Dollar hett de Film alleen in de USA al ruchweg 250 MIllionen US-Dollar inspeelt. Op de helen Welt weren dat sogors 590 Millionen US-Dollar, wat em na de IMDb op Rang 40 vun de spoodrieksten Kinofilmen vun all Tieten maken deit (Stand Anfang Januar 2008). In’t Johr 2002 geev dat mit Men in Black II en wieteren Film, de an den eersten anslutt. Mit Men in Black 3 is 2012 noch en drüdden Deel rutbröcht worrn. James Edwards is Polizist in New York City. As he een Dag en Verbreker nalöpt un an’n enn stellen kann, maakt he to sien Överraschen de Opdecken, dat he keen Minsch verfolgt hett, man en Butenirdischen. Natüürlich glövt em dat nümms, man korte Tiet later nimmt de mysteriöse Agent K Kuntakt to em op, de em för siene Geheemorganisatschoon „Men in Black“ anwarven will. Edwards geiht dorop in un